《读元史三首 其一》
清代·顾嗣立

中原皇纲失，宗社如山崩。读书遭兵燹，灭没无一存。

伟哉姚公遭，绝学能相承。军中来江汉，窦许号得朋。

读书鸣琴下，圣贤接寝兴。宝剑抉浮云，手扶日月升。

经学唱西北，文物得未曾。茫茫六合内，独让斯人能。

作者简介：（1665—1722）清江苏长洲人，字侠君。康熙时曾预修《佩文韵府》等书。五十一年中进士，授知县，以疾归。所居秀野园，水木亭台之胜甲于吴中。喜藏书，尤耽吟咏。性豪于饮，有酒帝之称。有《秀野集》、《闾丘集》等。